text: Hest på afveje: Politiet giver op
  20 maj 2015 kl. 04.45
  En hvid hest har onsdag morgen fået Syd- og Sønderjyllands Politi oppe på mærkerne. Den vildfarne hest var nemlig blev spottet på Haderslevvej ved rundkørslen ind til Ribe, men da politiet kom frem, kunne de ikke finde hesten.
  - Vi har ledt længe efter hesten, men vi kan ikke finde den. Den ligger i hvert fald ikke på vejene, siger vagtchefen ved Syd- og Sønderjyllands Politi onsdag morgen til TV SYD.
  Politiet regner med, at hesten er smuttet tilbage til der, hvor den kom fra. Men ser du en hvid hest udenfor en indhegning, så ring til Syd- og Sønderjyllands Politi på 114.
  Vi har nu været på hestejagt i Ribe og omegn, desværre forgæves. Så vær opmærksom, hesten er stadig derude !  #politidk
  
  